П Р О Т О К О Л   № 35
от неприсъствено заседание на комисия “Бюджет и финанси”,
проведено на 29 август 2019 г.

ЧЛЕНОВЕ НА КБФ:	Боян Магдалинчев – председател 
				Георги Кузманов
Калина Чапкънова
Севдалин Мавров

За администрацията на ВСС: Маргарита Радкова – директор на дирекция „Бюджет и финанси”.

I. Комисия „Бюджет и финанси“ упълномощена с решение на пленума на ВСС от 15.07.2019 г.

1. ОТНОСНО: Утвърждаване на проектно предложение за предварително дефиниран проект „Повишаване на професионализма в съдебната система“ по Програма „Правосъдие“ на Норвежкия финансов механизъм (НФМ) 2014-2021 г.

Комисия „Бюджет и финанси”,
упълномощена с решение на Пленума на ВСС от 15.07.2019 г.,
Р Е Ш И :

1. УТВЪРЖДАВА проектно предложение по предварително дефиниран проект № 8 „Повишаване на професионализма в съдебната система“ по Програма „Правосъдие“ на Норвежкия финансов механизъм (НФМ) 2014-2021 г.
2. ОПРЕДЕЛЯ екип за управление на проект „Повишаване на професионализма в съдебната система“, както следва:
2.1. Координатор на проекта: Ивелина Мирославова Евгениева – главен експерт – европейски и международни програми и проекти в отдел „Обществени поръчки“, дирекция „Правна“ към АВСС;
2.2. Юрист по проекта: Васил Руменов Пеловски - главен експерт – европейски и международни програми и проекти в отдел „Обществени поръчки“, дирекция „Правна“ към АВСС;
2.3. Финансов експерт по проекта: Инга Георгиева Динова – главен експерт – икономист в сектор „Счетоводство на ВСС и неговата администрация“,  дирекция „Бюджет и финанси“ към АВСС;
2.4. Технически сътрудник по проекта: Стефка Димитрова Барова – сътрудник комисия, дирекция „Правна“ към АВСС. 

2. ОТНОСНО: Организиране и провеждане на обществена поръчка с предмет: „Изработване на печатни рекламни и информационни материали за нуждите на ВСС“.
Комисия „Бюджет и финанси”,
упълномощена с решение на Пленума на ВСС от 15.07.2019 г.,
Р Е Ш И :

ВЪЗЛАГА на представляващия Висшия съдебен съвет да организира и проведе обществена поръчка с предмет: „Изработване на печатни рекламни и информационни материали за нуждите на ВСС“ чрез събиране на оферти с обява по реда на чл. 186 и следващи от ЗОП на стойност до 23 485 лв. без ДДС с включена опция, както и да възложи същата, като подпише договор с избрания изпълнител или да прекрати поръчката.
 
3. ОТНОСНО: Заповед № 3156/22.08.2019 г. на и.ф. административен ръководител на Софийска градска прокуратура, за сведение.

Комисия „Бюджет и финанси”
Р Е Ш И :

Приема за сведение Заповед № 3156/22.08.2019 г. на и.ф. административен ръководител на Софийска градска прокуратура. 

4. ОТНОСНО: Заповед № АД-950-05-169/22.08.2019 г. на председателя на Народното събрание за определяне на основна месечна заплата на народен представител, считано от 1 юли 2019 г., за сведение.

Комисия „Бюджет и финанси”
Р Е Ш И :

Приема за сведение Заповедта на председателя на Народното събрание за размера на възнагражденията на народните представители и приравнени на тях възнаграждения, считано от 1 юли 2019 г.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						        БОЯН МАГДАЛИНЧЕВ

				ЧЛЕНОВЕ:  /П/ ГЕОРГИ КУЗМАНОВ

						/П/  КАЛИНА ЧАПКЪНОВА

	/П/  СЕВДАЛИН МАВРОВ